Neman Kunstareal is mitn Lechl a weidane Museumslandschoft: Haus der Kunst, Nationalmuseum, Archäologische Staatssammlung, Schackgalerie und Vejkakundemuseum. Estli vo da Isar an da Prinzregentenstrass liegts oanzigartige Jugendstuigebaide Villa Stuck mit a Gmejdesammlung (Franz Stuck) und Wexlausstejunga. As Mingara Stodmuseum steht am ehemolign Zeighaus am St.-Jakobs-Platz – gengiwa vom Jidischn Museum, des wo duatn mit da neien Synagogn und am jidischn Gmoazentrum as neie Jidische Zentrum buidn duat.